Täna oli ilus päikeseline päev, kus Sillaotsa Talumuuseumit ja IIDA kangakudumise töötuba Velisel külastasid, muidu  igapäevaselt taastusraviga tegelevad, inimesed. Muuseumirahvas õpetas külalistele leivaküpsetamist ja ka mina sain kingituseks armsa leivalooma. Omaltpoolt mõtlesin välja toreda mängu, mida saab mängida paaris. Mängijad koovad korraga ühe lõimega ja ühe tihvaga vööd, kuid erinevast otsast. See on põnev, sest pead arvestama kududes ka teise inimesega. Juhtus ka nii, et üks kudus vööd aga teisel hargnes see samal ajal üles. Igatahes väga lõbus oli. Tänan osalejaid toreda seltskonna eest.